Ehdotus neuvoston direktiiviksi eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille annetun direktiivin 91/67/ETY muuttamisesta Gyrodactylus salaris -loisen osalta /* KOM/96/0279 lopull. - CNS 96/0157 */



Virallinen lehti nro C 242 , 21/08/1996 s. 0009



Ehdotus neuvoston direktiiviksi eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille annetun direktiivin 91/67/ETY muuttamisesta Gyrodactylus salaris -loisen osalta (96/C 242/08) (ETA:n kannalta merkityksellinen teksti) KOM(96) 279 lopull. - 96/0157(CNS) (Komission esittämä 20 päivänä kesäkuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että Gyrodactylus salaris on lohikalojen makean veden loinen, joka voi saada aikaan Salmo salar -lajin (merilohi) merkittävää kuolleisuutta, taudilla on huomattava taloudellinen vaikutus esiintyessään alueilla, joilla tavataan Salmo salar -lajin luonnonvaraisia jokikantoja, joissa ennen ei ole tavattu kyseistä tautia, kokemus on osoittanut, että tauti voi levitä alueilta, joilla tartuntaa esiintyy, lohen ja muiden lohikalojen kauppaan liittyvien siirtojen välityksellä, sen vuoksi on tarpeen ehkäistä taudin leviäminen sellaisilta yhteisön alueilta, joilla taudin esiintymättömyyttä ei voida todistaa, sellaisille alueille, joilla loista ei todistettavasti esiinny, taudin leviäminen voidaan ehkäistä eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ ETY (1), sellaisena kuin se on viimeksi muutettuna direktiivillä 95/22/EY (2), liitteessä A olevassa II luettelossa mainittuihin tauteihin sovellettavien menettelyjen mukaan, koska Salmo salar on Gyrodactylus salaris -tartunnalle eniten alttiina oleva laji, toimenpiteitä on sovellettava siihen, jokin toinen lohikalalaji saattaa kuitenkin siirtää loista, ja toimenpiteet on sen vuoksi ulotettava kyseiseen lajiin, on vahvistettava perusteet, joiden avulla voidaan todistaa, että Gyrodactylus salaris -loista ei esiinny, on tarpeen varmistaa, että hyväksymättömältä vyöhykkeeltä peräisin olevien kalojen saattaminen markkinoille ei heikennä hyväksymättömällä vyöhykkeellä sijaitsevien viljelylaitosten, joissa tartuntaa ei esiinny, terveydellistä asemaa; tämä voidaan saavuttaa lähetyksiin liitettävillä todistuksilla, ja on tarpeen mukauttaa kalatautien näytteenottoa ja kokeita koskevat vaatimukset kansainvälisiin standardeihin, ON ANTANUT TÄMÄN DIREKTIIVIN: 1 artikla Muutetaan direktiivi 91/67/ETY seuraavasti: 1. 7 artiklassa: a) korvataan 1 kohdan johdantolause seuraavasti: "1. Liitteessä A olevan II luettelon 2 palstassa tarkoitettuihin IHN- ja VHS-taudeille alttiisiin lajeihin kuuluvien elävien kalojen sekä niiden mätimunien ja sukusolujen markkinoille saattamista koskevat seuraavat lisätakeet:" b) lisätään 1 kohtaan seuraava alakohta: "c) kun ne viedään hyväksymättömällä vyöhykkeellä sijaitsevaan hyväksymättömään viljelylaitokseen, niiden mukana on oltava 11 artiklan mukaisesti siirtoasiakirja, joka vastaa 26 artiklassa säädettyä menettelyä noudattaen laadittavaa mallia ja jossa todistetaan, että - ne täyttävät 3 artiklan vaatimukset ja ne ovat lähtöisin viljelylaitoksesta, jossa ei esiinny IHN- tai VHS-tartuntaa, tai - ne ovat lähtöisin IHN- ja/tai VHS-taudin osalta hyväksytyltä vyöhykkeeltä, tai - ne ovat lähtöisin hyväksytystä viljelylaitoksesta, joka sijaitsee sellaisella vyöhykkeellä, joka ei ole hyväksytty IHN- ja/tai VHS-taudin osalta." c) korvataan 2 kohta seuraavasti: "2. Liitteessä A olevan II luettelon 2 palstassa tarkoitettuihin Gyrodactylus salaris -tartunnalle alttiisiin lajeihin kuuluvien elävien kalojen markkinoille saattamiseen sovelletaan seuraavia lisätakeita: a) silloin kun ne viedään Gyrodactylus salaris -loisen osalta hyväksytylle vyöhykkeelle, niiden mukana on oltava 11 artiklan mukaisesti siirtoasiakirja, joka vastaa 26 artiklassa säädettyä menettelyä noudattaen laadittavaa mallia ja jossa todistetaan, että ne tulevat Gyrodactylus salaris -loisen osalta hyväksytyltä vyöhykkeeltä; b) silloin kun ne viedään viljelylaitokseen, joka täyttää liitteessä C olevassa I kohdassa esitetyt vaatimukset, vaikka se ei sijaitse hyväksytyllä vyöhykkeellä, niiden mukana on oltava 11 artiklan mukaisesti siirtoasiakirja, joka vastaa 26 artiklassa säädettyä menettelyä noudattaen laadittavaa mallia ja jossa todistetaan, että ne tulevat Gyrodactylus salaris -loisen osalta hyväksytyltä vyöhykkeeltä tai hyväksytystä viljelylaitoksesta. 3. Komissio voi 26 artiklassa säädettyä menettelyä noudattaen mukauttaa 1 ja 2 kohdassa tarkoitettuja lisätakeita tai poistaa ne yhteisössä vallitsevan eläinten terveystilanteen kehityksen tai tieteellisen arvioinnin mukaan." 2. Korvataan 9 artiklan 1 alakohdan ensimmäinen virke seuraavasti: "IHN:lle ja VHS:lle alttiit kalat on teurastettava, ja niiden sisälmykset on poistettava ennen lähettämistä." 3. Liitteessä A: a) lisätään II luettelon 1 ja 2 palstaan kohdan "Kalat" alle seuraava: >TAULUKON PAIKKA> b) poistetaan III luettelon 1 palstan kohdassa "Kalat" sanat "Gyrodactylus salaris". 4. Korvataan liitteessä B olevan I osan B kohta seuraavasti: "B. Hyväksynnän myöntäminen 1. Saavuttaakseen hyväksytyn aseman IHN:n ja/tai VHS:n osalta mannervyöhykkeen on täytettävä seuraavat vaatimukset: a) Kaikki kalat ovat olleet vähintään neljän vuoden ajan vapaita kaikista IHN:n ja/tai VHS:n kliinisistä tai muista oireista. b) Kaikki mannervyöhykkeellä sijaitsevat kalanviljelylaitokset ovat virallisten laitosten valvonnassa. Kahden vuoden aikana on suoritettava kaksi terveystarkastusta vuodessa. Terveystarkastus on suoritettava sellaisina aikoina vuodesta, jolloin veden lämpötila on näiden tautien kehittymiselle suotuisa. Terveystarkastuksen on käsitettävä vähintään: - sellaisten kalojen tarkastus, joissa esiintyy poikkeavuuksia, - 15 artiklassa säädettyä menettelyä noudattaen laaditun suunnitelman mukaisesti sellaisten näytteiden otto, jotka lähetetään mahdollisimman pian hyväksyttyyn laboratorioon testattaviksi kyseisten taudinaiheuttajien osalta. Vyöhykkeet, joilla ei aikaisempien tietojen perusteella esiinny IHN- ja/tai VHS-tautia, voivat kuitenkin tulla hyväksytyiksi, jos: i) niiden maantieteellinen sijainti estää tauteja pääsemästä niille helposti, ii) virallinen tautien valvontajärjestelmä on ollut käytössä pidemmän, vähintään 10 vuoden ajanjakson, jonka aikana: - kaikkia kalanviljelylaitoksia on valvottu säännöllisesti, - tauteja koskeva ilmoitusjärjestelmä on ollut käytössä, - ei ole ilmoituksia tautitapauksista, - voimassa olevan säännöstön mukaisesti tälle vyöhykkeelle on voitu tuoda ainoastaan sellaisia eläviä kaloja, niiden mätimunia tai sukusoluja, jotka ovat peräisin virallisen valvonnan alaiselta vyöhykkeeltä tai viljelylaitokselta, joilla näitä tauteja ei esiinny ja jotka tarjoavat samanlaiset terveystakeet. Edellä tarkoitettu 10 vuoden aika voidaan lyhentää viideksi vuodeksi riippuen pyynnön esittäneen jäsenvaltion virallisen laitoksen suorittamista tarkastuksista ja jos ensimmäisessä alakohdassa tarkoitettujen vaatimusten lisäksi kunkin ensimmäisen alakohdan ensimmäisessä luetelmakohdassa tarkoitetun kalanviljelylaitoksen säännölliseen valvontaan on sisältynyt vähintään kaksi terveystarkastusta vuosittain. Terveystarkastukseen on kuuluttava ainakin: - sellaisten kalojen tarkastus, joissa esiintyy poikkeavuuksia, - näytteiden otto vähintään 30 kalasta jokaisen tarkastuksen yhteydessä. Niiden jäsenvaltioiden, jotka haluavat käyttää hyväkseen aikaisempia tietoja koskevia säännöksiä, on esitettävä pyyntönsä viimeistään 31 päivänä joulukuuta 1996. c) Jos hyväksyttävällä mannervyöhykkeellä ei ole kalanviljelylaitoksia, virallinen toimielin on tehnyt vesialueen alemmasta osasta peräisin oleville kaloille terveystarkastuksen kaksi kertaa vuodessa neljän vuoden ajan b alakohdan mukaisesti. d) Terveystarkastusten yhteydessä tehdyistä kalojen laboratoriotutkimuksista on saatu negatiiviset tulokset kyseisten taudinaiheuttajien osalta. e) Silloin kun jäsenvaltio on pyytänyt hyväksyntää sellaiselle vesialueelle, jonka alkuperä on naapurina olevassa jäsenvaltiossa tai joka on kahden jäsenvaltion yhteinen, sovelletaan seuraavia säännöksiä: - kyseisten kahden jäsenvaltion on esitettävä samanaikaisesti hyväksyntäpyyntö 5 tai 10 artiklassa säädettyä menettelyä noudattaen, - tutkittuaan ja tarkastettuaan pyynnöt ja arvioituaan terveystilanteen komissio 26 artiklassa säädettyä menettelyä noudattaen antaa tarvittaessa näiden hyväksyntöjen myöntämisessä tarvittavat mahdolliset muut säännökset. Direktiivin 89/608/ETY (1) mukaisesti jäsenvaltiot antavat molemminpuolista apua tämän direktiivin ja erityisesti tämän kohdan soveltamisessa. (1) EYVL N:o L 351, 2.12.1989, s. 34". 2. Saavuttaakseen hyväksytyn aseman Gyrodactylus salaris -tartunnan osalta mannervyöhykkeen on täytettävä 26 artiklassa säädetyn menettelyn mukaisesti vahvistetut hyväksynnän edellytykset. Silloin kun jäsenvaltion mielestä sen alueella tai osassa sen aluetta ei esiinny Gyrodactylus salaris -loista, se voi jättää komission käsiteltäväksi aiheellisia todisteita, joista käyvät ilmi erityisesti: i) tulokset loisen tunnistamiseen perustuvista pidemmän ajanjakson aikana tehdyistä valvontakokeista, jotka tehdään siksi, että taudin esiintymisestä on ilmoitettava viralliselle laitokselle, ii) ajanjakso, jolloin valvonta suoritettiin. Edellä esitettyjen tietojen perusteella ja 26 artiklassa säädetyn menettelyn mukaisesti voidaan päättää hyväksytyn aseman myöntämisestä sitä hakevan jäsenvaltion alueelle tai sen osalle. 5. Korvataan liitteessä B olevan I osan C kohdan 2 alakohta seuraavasti: "2. a) kullakin kalanviljelylaitoksella on tehtävä IHN- ja/tai VHS-taudin osalta kaksi terveystarkastusta vuosittain B kohdan 1 alakohdan b alakohdan mukaisesti; näytteitä otetaan kuitenkin vuorotellen 50 %:ssa mannervyöhykkeellä sijaitsevista kalanviljelylaitoksista kunakin vuonna, b) hyväksytyn aseman säilyttämistä koskeva valvontaohjelma gyrodactylus salaris- loisen osalta vahvistetaan 26 artiklassa säädetyn menettelyn mukaisesti." 6. Korvataan liitteessä B olevan II osan B kohta seuraavasti: "B. Hyväksynnän myöntäminen Saavuttaakseen hyväksytyn aseman IHN:n ja/tai VHS:n osalta kaloille tarkoitetun rannikkovyöhykkeen on täytettävä I osan B kohdan 1 alakohdassa tarkoitetut mannervyöhykkeille määrätyt vaatimukset. Vaatimukset hyväksytyn aseman saavuttamiseksi gyrodactylus salaris -loisen osalta rannikkovyöhykkeellä annetaan tarvittaessa 26 artiklassa säädetyn menettelyn mukaisesti." 7. Korvataan liitteessä C olevan I osan A kohdan 4 alakohta seuraavasti: "4. sen on oltava liitteessä B olevan I osan B kohdassa säädettyjen asiaankuuluvien vaatimusten mukainen. Kun IHN:n ja/tai VHS:n osalta pyydetään lisäksi 10 vuoden jaksolla saatujen virallisen valvontajärjestelmän aikaisempien tietojen perusteella hyväksyntää, se on toimitettava vähintään kerran vuodessa kliiniseen tarkastukseen, ja kyseessä olevien taudinaiheuttajien havaitsemiseksi tarkastettavien näytteiden ottamisen on tapahduttava hyväksytyssä laboratoriossa," 8. Korvataan liitteessä C olevan I osan B kohta seuraavasti: "B. Hyväksynnän säilyttäminen Hyväksynnän säilyttämistä koskevat liitteessä B olevan I osan C kohdassa määrätyt vaatimukset. Näytteenotto IHN- ja/tai VHS-taudin osalta on kuitenkin suoritettava kerran vuodessa." 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään heinäkuuta 1997 mennessä. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan 20:ntenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) EYVL N:o L 46, 19.2.1991, s. 1 (2) EYVL N:o L 243, 11.10.1995, s. 1